דיסקו כביש הסרגל
צמחתי בעפולה, דבר שם לא קרה; כל האורות כבו בדיוק בשש ועשרה; לא היו חיי לילה בעפולה; לא היו חיי יום בעפולה; לא היו חיים בעפולה; לא היו תנאים בעפולה; עיר סלואו, עפולה; בערב הר התבור מנגד נראה לי עגול וכבד; אז הייתי מניח תקליט של דיסקו ועד הבוקר רוקד; כדי לברוח מעפולה הייתי שעות מתפתל; אל, אל, כביש הסרגל; אל, אל, כביש הסרגל; אל אל אל אל כביש הסרגל, כביש הסרגל; אל אל אל אל כביש הסרגל; החבר'ה אמרו שאני מתרומם - הייתי רק עליז; אין דיסקוטקים בעפולה, אז רקדתי באיטליז; ובערב, כשבאה מנוחה ליגע, הייתי מתייבש; שממה - גרעיני עפולה זה הבידור היחידי שיש; העמק פורס לי טל מלמטה וקצת לבנה מעל; ואני רוקד סטפס בסגנון חופשי מבית אלפא עד נהלל; רוקד בקצב לכיוון נצרת, בועט חופשי לכרמל; אל אל כביש הסרגל; אל אל כביש הסרגל; אל אל אל ...; ביום חמישי במשאית של תנובה הגעתי לעיר הגדולה; לתחרות על התואר אלוף הארץ כולה; היה שם אחד גבוה מרמלה, רוקד באוויר כמו דקוטה; ועוד אחד קטן שנראה כמו האח החורג של טרבולטה; הם רקדו כאילו עכשיו הם יצאו מתוך הסרט; ומה אני אגיד לכם? בעפולה רוקדים את זה אחרת; לקחתי מקום שישי וחזרתי חיוור כקרח; כי אולי יש חיים אחרי המוות, אבל לא אחרי חדרה; נתת המון כבוד לעפולה, אמר ראש העיר, מתנצל; אל אל אל אל כביש הסרגל, כביש הסרגל; אל אל אל אל כביש הסרגל; דיסקו כביש הסרגל!; 